ΓΡΑΠΤΗ ΕΡΩΤΗΣΗ P-0355/01

υποβολή: Carlos Carnero Gonzlez (PSE) προς την Επιτροπή

(6 Φεβρουαρίου 2001)

Θέμα: Νέες ανησυχητικές πληροφορίες σχετικά με την κακή χρήση των κοινοτικών κεφαλαίων για την κατάρτιση και απασχόληση που διαχειρίζεται το IMEFE του Δήμου της Μαδρίτης.

Σε συνέχεια των δημοσιεύσεων της 29ης Ιανουαρίου, τα ισπανικά μέσα ενημέρωσης αναφέρουν σήμερα ότι ο Ricardo Peydr, διαχειριστής του Δημοτικού Ινστιτούτου Απασχόλησης (IMEFE) του Δήμου της Μαδρίτης, ανακοίνωσε χθές ότι ο οργανισμός του οποίου προΐσταται θα καταθέσει μήνυση κατά της εταιρίας Ifomar για απάτη και πλαστογράφηση εγγράφων, και βεβαίωσε επίσης ότι είχε στη διάθεσή του επαρκή στοιχεία για να αποδείξει ότι η εταιρία αυτή ισχυρίσθηκε ψευδώς ότι διοργάνωσε μαθήματα στις φυλακές εισπράττοντας τις ενισχύσεις του Δήμου και της Ευρωπαϊκής Κοινότητας.

Τα στοιχεία αυτά επιβεβαιώνουν την σοβαρότητα των πληροφοριών που δημοσιεύθηκαν στα μέσα ενημέρωσης την εβδομάδα αυτή, και οδήγησαν στην κατάθεση εκ μέρους μου γραπτής ερώτησης με προτεραιότητα για τα γεγονότα αυτά, τη Δευτέρα 29 Ιανουαρίου.

Είναι απαραίτητο να αναλάβει δράση η Επιτροπή το ταχύτερο δυνατό και με τη μεγαλύτερη δυνατή αποτελεσματικότητα προκειμένου οι εταιρίες που χρησιμοποιούν σωστά τα κεφάλαια που διαχειρίζεται το IMEFE, οι οποίες εκτελούν, κατάυτόν τον τρόπο, μία μείζονος σημασίας κοινωνική δράσηπέρ της κατάρτισης και της απασχόλησης, όπως και οι μαθητές τους- να μηνποστούν οποιαδήποτε ζημία από αποφασισμένους ασυνείδητους.

Έχονταςπόψη τα προηγηθέντα, ποια μέτρα προτίθεται να λάβει η Επιτροπή, δυνάμει της ισχύουσας ρύθμισης στην Ένωση, για να καταστούν γνωστά σε όλη τους την έκταση τα φημολογούμενα γεγονότα, να εξασφαλισθεί στο ακέραιο η σωστή χρήση των χρημάτων του ευρωπαίου φορολογούμενου και να διασφαλισθεί, με τον τρόπο αυτό, η συνέχεια προγραμμάτων κατάρτισης και απασχόλησης παρά την απάτη που διαπράχθηκε; Εχει άραγε ήδη απευθυνθεί στις αρμόδιες ισπανικές αρχές-όπως ο δήμος της Μαδρίτης- ή έχουν έρθει οι αρχές αυτές σε επαφή μαζί της;

Κοινή απάντηση του κ. Διαμαντοπούλου εξ ονόματος της Επιτροπής στις γραπτές ερωτήσεις P-0303/01 και P-0355/01

(26 Μαρτίου 2001)

Σύμφωνα με την έκτη αιτιολογική σκέψη του κανονισμού (ΕΟΚ) αριθ. 2082/93 του Συμβουλίου της 20ής Ιουλίου 1993 για την τροποποίηση του κανονισμού (ΕΟΚ) αριθ. 4253/88 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπώνφισταμένων χρηματοδοτικών οργάνων(1) και με το άρθρο 8, παράγραφος 3 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά Ταμεία(2) για την περίοδο προγραμματισμού 2000-2006, η εφαρμογή των παρεμβάσεων εμπίπτει στην αρμοδιότητα των κρατών μελών.

Για το λόγο αυτό η Επιτροπή, η οποία δεν έχει την άμεση διαχείριση των ταμείων, με σημείωμά της από 1ης Φεβρουαρίου 2001 ζήτησε από την ισπανική αρχή που είναιπεύθυνη για την εφαρμογή του Ευρωπαϊκού Κοινωνικού Ταμείου να προβεί στους αναγκαίους ελέγχους σε σχέση με τις πληροφορίες που δημοσίευσε η ημερήσια εφημερίδα El Ρas στα φύλλα της 29ης, 30ης και 31ης Ιανουαρίου.

Με τηλεομοιοτυπικό μήνυμα της 1ης Φεβρουαρίου 2001, το ισπανικόπουργείο Εργασίας πληροφόρησε την Επιτροπή ότι οιπηρεσίες του ζήτησαν στις 31 Ιανουαρίου 2001 από το Instituto Municipal de Empleo της Μαδρίτης πληροφορίες σχετικά με ενδεχόμενη συγχρηματοδότηση από το Ευρωπαϊκό Κοινωνικό Ταμείο των προγραμμάτων κατάρτισης στα οποία αναφέρεται ο τύπος.

Αμέσως μετά την επίσημη κοινοποίηση των πορισμάτων του Υπουργείου Εργασίας στην Επιτροπή και εφόσον προέκυπτε παράτυπη χρήση του Ευρωπαϊκού Κοινωνικού Ταμείου, το κράτος μέλος και η Επιτροπή θα προβούν στις κατάλληλες δημοσιονομικές διορθώσεις σύμφωνα με τις διαδικασίες που προβλέπουν οι ισχύοντες κοινοτικοί και εθνικοί κανόνες.

Η Ευρωπαϊκή Υπηρεσία Καταπολέμησης της Απάτης (OLAF) ανέφερε ότι γνωρίζει τα άρθρα που δημοσιεύθηκαν στον τύπο και ευρίσκεται σε επαφή με τις εθνικές αρχές που είναι αρμόδιες για τηνποβολή των ανακοινώσεων βάσει του κανονισμού (ΕΚ) αριθ. 1681/94 της Επιτροπής, της 11ης Ιουλίου 1994, για τις παρατυπίες και την ανάκτηση των αχρεωστήτως καταβληθέντων ποσών στα πλαίσια της χρηματοδότησης των διαρθρωτικών πολιτικών, καθώς και την οργάνωση ενός συστήματος πληροφόρησης στον τομέα αυτό.(3)

(1) ΕΕ L 193 της 31.7.1993.

(2) ΕΕ L 161 της 21.6.1999.

(3) ΕΕ L 178 της 12.7.1994.